Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 
Paragraph Index: 130

7. A gépészeti, épületvillamossági, víz és fûtéstechnikai részletrajzokon tüntessenek fel minden eltávolítandó és megmaradó berendezést, szerelvényt, vezetéket, csövet és járatot. HELYSZÍNI FELMÉRÉS JEGYZÕKÖNYVE ÉS RAJZAI Készüljön részletes felmérési terv és egyéb, a „Helyszín felmérése” pontban megadott dokumentáció a meglévõ állapotról. Ez a dokumentáció szükséges a beruházás terveihez. Készüljön tervvázlat az egész épületrõl. TERVI ELÕREHALADÁS (35%-OS KÉSZÜLTSÉG) Készüljön tervrajz és egyéb dokumentáció, amely tartalmazza és alkalmazza a Munkaterület Felmérési Jegyzõkönyvének felülvizsgálata nyomán rendelkezésre bocsátott változtatásra vonatkozó észrevételeket. A Kiviteli Dokumentációs fázisnál szükséges tervi munka ebben a szakaszban valósul meg. Építészet Alapkövetelmény az alábbi tervrajzok elkészítése: Szintenkénti tervek: nyújtsanak be szintenkénti bontási és építési terveket. A terveket egyeztessék szakértõkkel/szaktervezõkkel. A vizes és a különleges helyiségek tervei 1:50 méretarányban készüljenek. Összehangolt födémtervek: nyújtsanak be az épületgépészeti igényeknek megfelelõen egyeztetett födémterveket. Metszetek: nyújtsanak be az anyagokat és a függõleges méreteket feltüntetõ metszeteket. A metszeteket ott vegyék fel, ahol az megmutatja az épületnek mind az új, mind a módosított részeit. Mûleírás: biztosítsanak a szakágak számára áttekintõ mûleírást a helyi hatóságok által elõírt formában. Statika és földrengésbiztonság Szerkezeti terv: készítsenek alapozási és falazási terveket és részletrajzokat, ideértve az új lifteknél meglévõ lábazattal és a víztározó tartállyal kapcsolatos biztonsági intézkedéseket. Készítsenek szerkezeti gerenda-kiosztási tervet és részletrajzokat a födém-megerõsítésre ott, ahol szerkezeti beavatkozás szükséges. Készítsenek gerendakiosztási tervet az új oromzathoz. Szükség szerint foglalják bele az oromzat rácsos tartójának terveit is. Földrengésbiztonsági megerõsítés: készítsenek terveket, melyrõl látható a munka mértéke. Készítsenek – elõzetes számításokkal együtt – általános irányadó jegyzeteket, illetve egyedi és tipikus részletrajzokat és nézetrajzokat (ha szükséges). Ezeket egyeztessék a szerkezeti tervekkel. Épületgépészet Mûleírás: a mûleírás szöveges formában ismerteti a terveket, ahogyan azt a rajzokon láthatjuk. Az alábbi információkat kell tartalmaznia: Tervelemzés: a Tervi Elõrehaladási Jelentés tartalmazza a Munkaterület Felmérési Jegyzõkönyve alapján történt tervfelülvizsgálat által elõírt változtatásokat, valamint a számításokhoz kiválasztott rendszerekhez szükséges részletes tervelõírásokat. Számítások: készítsenek tervelemzést és igazoló számításokat a fûtési és légcserélõ rendszerhez, valamint a vízés fûtésszereléshez. Fûtési és légcserélõ rendszer (HVAC):

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes